cyanic-selkie/wikianc huggingface dataset:
The Venetian Macao
Kasino
Hotellissa on oma klubinsa (nimeltä Paiza Club), joka on tarkoitettu pelkästään arvostetummille vieraille. Sille on oma sisäänkäynti, aula, vastaanottotiski sekä vain klubin jäsenten käytössä olevat hissit. Paiza Clubin pelialue on jaettu yksityisiin pelihuoneisiin, jotka on nimetty tunnettujen Aasian kaupunkien ja alueiden mukaan esimerkiksi Yunnaniksi, Kantoniksi, Hongkongiksi, Singaporeksi ja Kuala Lumpuriksi.
Majoitus
Hotellitorni tarjoaa 2 905 sviittiä. Majoitusta on kerroksissa 7–38.
Paiza-sviitit on varattu pelkästään arvostetuille vieraille. Suurin niistä on nimeltään The Presidente, johon kuuluu muun muassa neljä makuuhuonetta.
Eetu Nousiainen
Eetu Nousiainen (s. 29. huhtikuuta 1997 Kuopio) on suomalainen mäkihyppääjä. Hän edustaa Puijon Hiihtoseuraa.
Nousiainen on osallistunut nuorten MM-kilpailuihin 2015, 2016 ja 2017. Parhaimmillaan hän sijoittunut henkilökohtaisessa kilpailussa 23:nneksi ja joukkuekilpailussa kuudenneksi Utahissa 2017.
Lentomäen MM-kilpailuissa 2018 Nousiainen oli henkilökohtaisessa kilpailussa 35:s ja joukkuemäessä kahdeksas. Pyeongchangin olympialaisissa 2018 hän sijoittui normaalimäessä 49:nneksi. Seefeldin MM-kilpailuissa 2019 hän oli normaalimäessä 42:s, suurmäessä 48:s ja joukkuemäessä kymmenes. Lentomäen MM-kilpailuissa Planicassa 2020 hän sijoittui henkilökohtaisessa kilpailussa 36:nneksi ja joukkuemäessä kahdeksanneksi. Oberstdorfin MM-kilpailuissa 2021 hän oli suurmäessä 38:s, normaalimäessä 50:s ja molemmissa joukkuekilpailuissa yhdeksäs. Vikersundin lentomäen MM-kilpailuissa 2022 hän sijoittui 26:nneksi ja joukkuekilpailussa seitsemänneksi. Planican MM-kilpailuissa 2023 hän oli suurmäessä 30:s, normaalimäessä 34:s ja joukkuemäessä yhdeksäs.
Nousiainen kilpaili maailmancupissa ensimmäisen kerran Trondheimissa maaliskuussa 2017 sijoittuen 49:nneksi. Ensimmäiset maailmancupin pisteensä hän saavutti oltuaan 25:s Titisee-Neustadtissa joulukuussa 2017. Parhaimmillaan hän on sijoittunut kahdeksanneksi Oberstdorfin lentomäessä maaliskuussa 2022. Continental Cupissa Nousiainen päätyi palkintokorokkeelle ensi kertaa Rukalla joulukuussa 2020. Heinäkuussa 2021 hän voitti Puijolla ensin FIS Cupin kisan ja sitten sijoittui toiseksi Continental Cupissa ja voitti seuraavan Continental Cupin kisan.
Nousiainen voitti alle 18-vuotiaiden Suomen mestaruuden vuonna 2015. Vuonna 2016 hän voitti SM-kisoissa pronssia suurmäessa ja sijoittui kahdeksaksi normaalimäessa. Hän voitti pienmäen Suomen-mestaruuden 2017 ja oli normaalimäessä kuudes. Hän sai kesä-SM-kilpailussa pronssia 2017.
Pistinkolibrit
Pistinkolibrit (Doryfera) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.
Putro
Putro on sukunimi, joka on muun muassa seuraavilla henkilöillä:
2. Liga
2. Liga on Itävallan jalkapalloilun toiseksi korkein sarjataso Itävallan Bundesliigan jälkeen. Liigan hallitseva mestari on FC Wacker Innsbruck. Sarjan voittaja nousee Bundesliigaan ja huonoin putoaa sarjatasoa alemmas Fußball-Regionalligaan. Toiseksi huonoin karsii Regionalligan kolmen parhaan kanssa kahdesta sarjapaikasta. Liiga on perustettu 1974. Vuonna 2018 se vaihtoi Erste Liga -nimensä 2. Ligaksi.
A Haunted House 2
A Haunted House 2 on Michael Tiddesin ohjaama kauhuelokuvia parodisoiva komediaelokuva. Elokuvan pääosan esittää Marlon Wayans, joka oli myös mukana elokuvan käsikirjoittamisessa ja tuottamisessa kuten ensimmäisessä osassa. Elokuva parodisoi enimmäkseen elokuvia Paranormal Activity 4, Kirottu, Riivattu ja Sinister. Entinen WWE-painija Mark Henry näyttelee myös sivuroolin elokuvassa.
Lumiherukka
Lumiherukka (Ribes niveum) on herukoiden sukuun kuuluva kasvilaji, joka kasvaa luonnonvaraisena Pohjois-Amerikassa.
Ulkonäkö ja koko
pienoiskuva|vasen|Lumiherukan kukkia. Lumiherukka on tavallisesti 0,5–3 metrin korkuiseksi kasvava pensas, jolla on valkoiset tai vaaleanpunaiset kukat. Kukinta-aika on huhti-heinäkuussa. Marjat ovat sinimustia tai violetteja; ne ovat syömäkelpoisia, mutta happamia.
Levinneisyys
Lumiherukan tyypillisiä kasvupaikkoja ovat puronvarsien tiheiköt ja avoimet rinteet. Laji kasvaa luonnonvaraisena Yhdysvaltain länsiosissa Washingtonin, Idahon, Oregonin ja Nevadan osavaltioissa sekä Coloradossa.
Niilo Kostermaa
Niilo ”Nikke” Kostermaa (20. joulukuuta 1919 Viipuri – 17. tammikuuta 2016 Helsinki ) oli suomalainen mainosgraafikko, jonka erikoisalaa oli messujen ja näyttelyjen suunnittelu ja johtaminen. Hän toimi eri yritysten ja organisaatioiden messujohtajana ja vientinäyttelyiden organisoijana vuodesta 1945 aina eläkkeelle jäämiseensä 1989 asti, pisimpään SOK:n näyttelypäällikkönä 1950–1962.
Kostermaa oli mukana perustamassa Somistajayhdistystä vuonna 1950 ja toimi Somistaja-lehden päätoimittajana 1962–1967 sekä Somiste–Moduli-lehden päätoimittajana 1984–1988.
Kostermaa teki Eino Halénin kanssa 1960-luvun puolivälissä kirjoitusoppaan Piirrä ja tekstaa kirjaimet oikein monine painoksineen ja harjoitusvihkoineen.
Culiseta longiareolata
Culiseta longiareolata on hyttysten (Culicidae) heimoon kuuluva hyönteislaji.
Levinneisyys
Lajia tavataan Afganistanista, Albaniasta, Algeriasta, Azerbaidžanista, Botswanasta, Bulgariasta, Kroatiasta, Kyproksesta, Djiboutista, Egyptistä, Eritreasta, Etiopiasta, Ranskasta, Saksasta, Kreikasta, Unkarista, Intiasta, Iranista, Irakista, Israelista, Italiasta, Jordaniasta, Libanonista, Lesothosta, Pohjois-Makedoniasta, Maltasta, Mauritaniasta, Moldovasta, Marokosta, Namibiasta, Pakistanista, Portugalista, Romaniasta, Venäjältä, Saudi-Arabiasta, Slovakiasta, Sloveniasta, Somaliasta, Etelä-Afrikasta, Espanjasta, Sudanista, Etelä-Sudanista, Sveitsistä, Syyriasta, Tadžikistanista, Tunisiasta, Turkista, Ukrainasta, Iso-Britanniasta, Jemenistä, Serbiasta sekä Montenegrosta.
Aili Moberg-Gidlund
Aili Estrid Ingrid Moberg-Gidlund (13. heinäkuuta 1905 Hämeenlinna – 3. maaliskuuta 2002 Sollefteå) oli suomalainen opettaja ja ruotsin kielellä kirjoittanut runoilija.
Moberg-Gidlund tuli ylioppilaaksi Hämeenlinnan ruotsalaisesta yhteiskoulusta 1923. Hän valmistui kansakoulunopettajaksi Ekenäs seminarium seminaarista 1925. Hänellä oli korkeakouluopintoja. Kansakoulunopettajana Moberg-Gidlund oli Inkoossa 1925–1928 ja voimistelunopettajana Äggelby svenska samskola koulussa 1928–1932. Pisimmän työjakson hän teki kansakoulunopettajana Helsingissä 1930–1965.
Moberg-Gidlundin vanhemmat olivat metsänhoitaja Karl Knut Moberg ja Ingrid Emilia Anna Ellen (o.s. Leidenius). Puoliso oli Henrik Edvin Gidlund vuodesta 1965.
Äkkikuolema (täsmennyssivu)
Äkkikuolema tarkoittaa seuraavia asioita:
Matias Varttinen
Matias Varttinen (s. 19. heinäkuuta 1995 Eura) on suomalainen jääkiekkoilija, joka pelaa Saksan kolmanneksi korkeimmalla sarjatasolla Oberliga-joukkue MEC Halle 04:ssa. Hän on pelipaikaltaan oikea laitahyökkääjä. Varttinen laukoo oikealta.
Ura
Varttinen on Panelian Raikkaan kasvatti. Hän juniorina sittemmin Porin Ässiin. Varttinen voitti kauden 2010–2011 päätteeksi C-nuorten SM-pronssia. Kaudella 2012–2013 hän oli Ässien B-nuorten paras pistemies ja maalintekijä tehoilla 27+29=56, joilla Varttinen sijoittui B-nuorten SM-sarjan maalipörssissä seitsemänneksi ja pistepörssissä yhdeksänneksi. Kauden 2013–2014 päätteeksi hän voitti A-nuorten SM-pronssia.
Kaudella 2015–2016 Varttinen oli Ässien A-nuorten paras pistemies ja maalintekijä tehoilla 28+34=62. Hän jakoi A-nuorten SM-liigan maalipörssin neljännen sijan neljän muun pelaajan kanssa ja sijoittui pistepörssissä viidenneksi. Varttinen ylsi myös kolmella osumallaan sarjan alivoimamaalipörssin voittoon Jokereiden Aleksi Ainalin kanssa. Hänet valittiin A-nuorten SM-liigan joulukuun 2015 kuukauden pelaajaksi. Hänet valittiin runkosarjan päätteeksi A-nuorten SM-liigan toiseen tähdistökentälliseen. Varttinen debytoi kauden aikana myös Ässien SM-liigajoukkueessa, jossa hän pelasi kolme runkosarjaottelua ilman tehopisteitä. Varttinen teki liigadebyyttinsä 2. helmikuuta 2016 Kalevan Palloa vastaan. Hänet merkittiin Ässien nelosketjun oikeaan laitaan Mikael Sahan ja Ville Ahlgrenin viereen. Varttinen sai ottelussa jääaikaa 6.11 minuuttia.
Huhtikuussa 2016 Varttinen liittyi try-outille Ässien SM-liigajoukkueeseen tultuaan yli-ikäiseksi seuran A-nuorissa. Hän sai elokuussa kauden 2016–2017 kattavan sopimuksen. Varttinen teki liigauransa avausmaalin 15. lokakuuta 2016 JYPiä vastaan. Kaikkiaan hän teki tulokaskautensa 2016–2017 aikana 49 runkosarjaottelussa tehot 7+6=13 ja kolmessa playoff-ottelussa yhden syöttöpisteen. Ässien SM-liigakauden päätyttyä Varttinen vahvisti seuran A-nuoria, joissa hän voitti kauden päätteeksi SM-hopeaa. Joulukuussa 2016 Varttinen teki kaksivuotisen jatkosopimuksen Ässien kanssa.
Varttinen siirtyi kaudeksi 2019–2020 vuoden mittaisella sopimuksella Mestis-joukkue Jokipoikiin. Joukkuetta valmensi hänelle Ässistä tuttu Joni Petrell. Varttinen jakoi Jokipoikien sisäisen pistepörssin kolmannen sijan Miro Väänäsen kanssa tehoilla 17+24=41. Suomen Cupissa hän oli joukkueen paras maalintekijä kolmella osumallaan. Varttinen palkittiin kauden päätteeksi Mestiksen herrasmiespelaajana Waltteri Immonen -palkinnolla. Elokuussa 2020 hän siirtyi try-outille Imatran Ketterän Mestis-joukkueeseen. Syyskuussa hänen sopimustaan jatkettiin kauden 2020–2021 loppuun saakka. Varttinen oli tehoilla 16+19=35 joukkueen toiseksi paras pistemies Jere-Matias Alasen jälkeen. Heidän edellään koko Mestiksen pistepörssissä oli vain KeuPa HT:n Joonas Larinmaa. Varttinen jakoi myös seitsemällä osumallaan sarjan ylivoimamaalipörssin voiton IPK:n Janne Hämäläisen ja joukkuetoverinsa Roope Mäkitalon kanssa. Hän voitti kauden päätteeksi Mestiksen mestaruuden.
Kaudeksi 2021–2022 Varttinen siirtyi vuoden mittaisella sopimuksella Ruotsin kolmanneksi korkeimmalle sarjatasolle HockeyEttan-joukkue Kalmar HC:hen. Kaudeksi 2022–2023 hän siirtyi vuoden mittaisella sopimuksella Saksan kolmanneksi korkeimmalle sarjatasolle Oberliga-joukkue MEC Halle 04:een.
Pelityyli
Varttista aiemmin Jokipoikien Mestis-joukkueessa valmentaneen Joni Petrellin mukaan hän on profiloitunut SM-liigatasolla alempien ketjujen työntekijänä, mutta Petrell näkee Varttisessa kuitenkin ison potentiaalin tehdä tulosta. Petrellin mukaan hän tuo SM-liigatasollakin hyvällä liikkeellään tulosta Mestis-tasolla.
Muuta
Varttisen pikkuveli Aleksi pelaa jääkiekkoa puolustajana Puolan Polska Hokej Ligan GKS Katowicessa. Veljekset pelasivat kaudella 2018–2019 joukkuetovereina Ässien SM-liigajoukkueessa.
Äkkikuolema (urheilu)
Äkkikuolema on tyypillisesti joukkueurheilussa käytettävä keino ratkaista voittaja ottelussa, joka muuten päättyisi tasapeliin. Voittaja on se joukkue, joka ensimmäiseksi saa tehtyä maalin tai pisteen lisä- tai jatkoajalla. Jalkapallossa äkkikuolemalle on annettu nimi kultainen maali, jota käytettiin arvokisoissa ensimmäistä kertaa Englannin EM-kisoissa 1996. Äkkikuolema voi tarkoittaa myös rangaistuspotkukilpailussa tilannetta, jossa kumpikin joukkue laukoo, kunnes toisen joukkueen yritys epäonnistuu ja toisen onnistuu.
Iša Krejčí
pienoiskuva|Iša Krejčín hautaIša Krejčí (10. heinäkuuta 1904 Praha – 6. maaliskuuta 1968 Praha) oli tšekkiläinen kapellimestari ja säveltäjä. Hänen isänsä oli filosofi František Krejčí.
Berezin B-20
thumb|right|Berezin B-20 -tykkiaseistusta [[Iljushin Il-10|Avia B-33 koneessa, joka Puolan ilmavoimien väreissä.]] Berezin B-20 oli Neuvostoliiton ilmavoimien käyttämä 20 mm:n konetykki toisen maailmansodan aikana. Suunnittelija oli Mihail Berezin. Tykkityyppi kehitettiin raskaasta Berezin UB -konekivääristä. B-20 oli maan tuon aikaisen suunnitteluperiaatteen mukaan suorituskykyynsä verrattuna kevyt.
Iša Krejčí
Krejčí opiskeli historiaa sekä musiikkitiedettä Kaarlen yliopistossa ja sai lisäksi opetusta Prahan konservatoriossa. Hänen opettajiaan olivat sävellyksessä Karel Boleslav Jirák ja Vítězslav Novák sekä orkesterinjohdossa Václav Talich. Krejčí opiskeli myös pianonsoittoa. Hän työskenteli muun muassa Prahan ja Slovakian kansallisteattereissa.
Orkesteri- ja kamarimusiikkiteosten lisäksi Krejčín sävellystuotantoon kuuluu esimerkiksi ooppera Pozdvižení v Efesu (1939–1943).
Berezin B-20
Berezin UB ja ŠVAK -raskaat konekiväärit kehitettiin ilmavoimien standardiaseiksi. Berezin UB otettiin tuotantoon, sillä ase käytti samaa patruunaa kuin maavoimien DŠK ja oli rakenteeltaan yksinkertaisempi kuin ŠVAK. Berezin UB oli ilmavoimien pääase hävittäjissä että pommittajissa ŠVAK, ja myöhemmin B-20-tykin ohella.
B-20 on kaasumäntätoiminen ja vyösyöttöinen ase. Ase painoi 26 kg. Kaliperi oli 20 × 99 mm R (laippakantainen) ja ammuksen lähtönopeus oli 860 m/s. Tulinopeus oli 800 ls/min. Vastaaviin aseisiin verrattuna tulinopeus oli merkittävästi parempi, koska suunnittelussa painotettiin todennäköistä käyttömäärää kestoiän sijaan.
Tykkiä käytettiin erilaisissa asennuksissa sekä synkronoituna ampumaan potkurikehän läpi että vapaasti ampuvana. Berezin korvasi ŠVAK-tykin tuotantolinjoilla 1944 eteenpäin. Sitä käytettiin esimerkiksi Jakovlev Jak-9 -hävittäjässä sylinterikansien väliin asennettuna ampumaan potkurinavan läpi sekä Lavotškin La-7 -hävittäjässä synkronoituna.
Berezinin rakenteeseen pohjautuva 23 mm "VJa" -tykki tuli Berezinin rinnalle ja korvasi tämän sodan jälkeen.
James Gunn
James Gunn voi tarkoittaa seuraavia henkilöitä:
Björnram
Björnram viittaa seuraaviin henkilöihin
Miska Humaloja
Miska Humaloja (s. 15. toukokuuta 1991 Pyhäjärvi) on suomalainen jääkiekkoilija, joka pelaa Tanskan Metal Ligaenin Herning Blue Foxissa. Hän on pelipaikaltaan keskushyökkääjä, mutta Humaloja osaa pelata myös laidassa.
Per Ciljan Skjelbred
Per Ciljan Skjelbred (s. 16. kesäkuuta 1987 Trondheim) on norjalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Hertha Berliniä.
Miska Humaloja
Ura
Humaloja aloitti jääkiekkoilun 5-6-vuotiaana Pyhäjärven Pohdissa. Hän kuului kaudella 2008–2009 seuran A-nuorten kapteenistoon ja oli PyPon paras pistemies, maalintekijä ja syöttäjä tehoilla 17+28=45. 16-vuotias Humaloja debytoi samalla kaudella myös seuran miesten joukkueessa pelaten II-divisioonassa yhdeksän ottelua tehden 17 tehopistettä. Kaudella 2009–2010 hän teki siellä 21 runkosarjaottelussa tehot 16+21=37, joilla Humaloja oli PyPon paras pistemies ja syöttäjä.
Per Ciljan Skjelbred
Ura
Skjelbred voitti TV3-kanavan Proffdrømmen-jalkapallokilpailun, ja pääsi palkinnoksi harjoittelemaan Liverpoolin akatemian kanssa viikon ajan. Viikon jälkeen Liverpool tarjosi Skjelbredille juniorisopimusta, mutta hän päätti valita Rosenborgin ja pelit aikuisten sarjassa.
Miska Humaloja
Ura
Kaudeksi 2010–2011 Humaloja siirtyi Kajaanin Hokin A-nuoriin, joiden paras pistemies ja syöttäjä hän oli sekä A-nuorten I-divisioonan karsintasarjassa tehoilla 6+9=15 että A-nuorten II-divisioonan runkosarjassa tehoilla 25+36=61. Humaloja sijoittui jälkimmäisen sarjan pistepörssissä kolmanneksi. Hän pelasi kauden aikana myös kaksi ottelua lainalla PyPossa. Huhtikuussa 2011 Humaoja liittyi Hokin Mestis-joukkueen harjoitusvahvuuteen. Saman vuoden marraskuussa hän teki joukkueen kanssa kevääseen 2014 asti ulottuneen jatkosopimuksen. Humalojan Mestiksen tulokaskausi 2011–2012 toi hänelle 31 runkosarjaottelussa tehot 4+7=11 sekä kuudessa playoff-ottelussa yhden syöttöpisteen. Kaudella 2013–2014 Humaloja teki kahden 11 tehopisteen kauden jälkeen Mestiksen runkosarjassa 30 tehopistettä. Kaudella 2014–2015 hän jakoi kuudella osumallaan pudotuspelien maalipörssin voiton kolmen muun pelaajan kanssa. Humaloja voitti kauden päätteeksi Mestis-pronssia.
Per Ciljan Skjelbred
Ura
Skjelbred debytoi Rosenborgin edustusjoukkueessa 16 vuoden ja 358 päivän ikäisenä, nuorimpana pelaajana seuran historiassa. Kaudella 2005–2006 hän mursi marraskuussa jalkansa Mestarien liigan ottelussa Olympiakosia vastaan, mutta palasi kentille jo kauden lopulla.
Elokuussa 2011 Skjelbred siirtyi Bundesliigaan ja Hamburger SV:n joukkueeseen. Hän ei kuitenkaan missään vaiheessa onnistunut vakiinnuttamaan paikkaansa joukkueessa, ja lainasopimuksen kautta Hertha BSC osti hänet lopulta omakseen kesällä 2014.
Miska Humaloja
Ura
Humaloja nimettiin kaudeksi 2015–2016 Hokin varakapteeniksi. Marraskuussa 2015 hänet lainattiin viikoksi seuran yhteistyöjoukkue Oulun Kärppiin, SM-liigaan. Humaloja teki liigadebyyttinsä 25. marraskuuta 2015 vieraissa Turun Palloseuraa vastaan. Hänet merkittiin Kärppien nelossentteriksi laidoilleen Simon Suoranta ja Juho Keränen. Humaloja sai ottelussa jääaikaa 7.52 minuuttia. Viikon jälkeen hänen lainasopimuksensa jatkui toistaiseksi. Liigauransa avausmaalin Humaloja teki 3. joulukuuta 2015 Tampereen Ilvestä vastaan. Pekka Karjala valitsi hänet ottelun Alumnien tähtien kakkostähdeksi. Vuodenvaihteessa Humaloja teki Kärppien kanssa kevääseen 2017 asti ulottuvan jatkosopimuksen. Kaikkiaan hän pelasi tulokaskautensa SM-liigassa toi 27 runkosarjaottelua tehopistein 4+4=8 ja viisi playoff-ottelua ilman tehopisteitä. Humaloja voitti kauden päätteeksi SM-pronssia.
Per Ciljan Skjelbred
Maajoukkueura
Norjan A-maajoukkueessa Skjelbred debytoi maaliskuussa 2007. Ensimmäisen maaottelumaalinsa hän teki heinäkuussa 2013 Makedoniaa vastaan.
Skjelbred sai kapteenin nauhan maajoukkueessa edellisen kapteenin Brede Hangelandin lopetettua maajoukkueuransa. Hänen ensimmäinen ottelunsa kapteenina oli syyskuussa 2014 Englantia vastaan Wembleyllä.
Miska Humaloja
Ura
Kauden 2016–2017 kynnyksellä Kärpät lainasi Humalojan toistaiseksi voimassa olevalla sopimuksella Hokkiin. Hän meni joukkueeseen hakemaan pelituntumaa rikkonaisen harjoituskauden jäljiltä sekä samalla paikkaamaan Teemu Hutun loukkaantumista. Humaloja kuitenkin palasi jo kolmen harjoitusottelun jälkeen ennen kauden alkua Kärppiin. Hän vakiinnutti paikkansa joukkueen nelosketjussa. Humalojan ensimmäinen kokonainen SM-liigakausi toi 53 runkosarjaottelussa tehot 4+7=11 ja kahdessa playoff-ottelussa tehot 3+1=4. Hän oli yllättäen pudotuspelien ensimmäisellä kierroksella Kärppien paras pistemies ja maalintekijä sekä jakoi sisäisen tehotilaston voiton Jari Sailion kanssa lukemalla +3. Joulukuussa 2016 Humaloja teki joukkueen kanssa kaksivuotisen jatkosopimuksen.
Per Ciljan Skjelbred
Maajoukkueura
Kaikkiaan Skjelbred on pelannut 43 maaottelua ja tehnyt niissä yhden maalin vuosina 2007–2016.
Miska Humaloja
Ura
Humaloja teki kaudella 2017–2018 SM-liigan runkosarjassa 15 tehopistettä. Toisessa välieräottelussa 5. huhtikuuta 2018 vieraissa Helsingin IFK:ta vastaan hän teki Kärppien 3–4-voittomaalin ensimmäisessä jatkoerässä ajassa 61.43. Humalojan osuma tasoitti ottelusarjan 1–1:een. Christian Ruuttu valitsi hänet ottelun Alumnien tähtien kolmostähdeksi. Humalojan kausi päättyi kuitenkin ensimmäiseen finaaliotteluun, kun Tapparan Otso Rantakari taklasi häntä päähän. Humaloja sai iskun kasvoihinsa ja jätti ottelun kesken. Rantakari sai teostaan 2+10-minuutin rangaistuksen päähän kohdistuneesta taklauksesta sekä yhden ottelun pelikiellon. Humaloja voitti kauden päätteeksi Suomenmestaruuden. Joulukuussa 2018 hän teki Kärppien kanssa vuoden mittaisen jatkosopimuksen. Kauden 2018–2019 päätteeksi Humaloja voitti SM-hopeaa.
Kaudeksi 2020–2021 Humaloja siirtyi vuoden mittaisella sopimuksella Kalevan Palloon. Hänen vastuunsa jäi lopulta kuitenkin melko pieneksi ja Humaloja pelasi pääosin nelossentterinä. Hänen kautensa päättyi loukkaantumiseen maaliskuussa 2021.
Per Ciljan Skjelbred
Saavutukset
Rosenborg BK
Miska Humaloja
Pelityyli
KalPan päävalmentaja Tommi Miettisen mukaan Humaloja on vahva kahden suunnan keskushyökkääjä, joka pystyy pelaamaan useissa eri rooleissa, minkä lisäksi hän on vahva aloittaja ja hyvä vääntäjä niin maalin edustalla kuin kulmissa.
Muuta
Humaloja valmistui ylioppilaaksi Pyhäjärven lukiosta keväällä 2010.
Puukemia
Puukemia on orgaanisen kemian osa-alue, joka tutkii puun kemiallista koostumusta, puun rakenneosien reaktioita ja puunjalostusta (mm. sellunkeitto ja paperinvalmistus).
Historia ja tutkimusalat
Puukemian tutkimukselle Suomessa antoi varsinaisen sysäyksen talvi- ja jatkosodan aikainen tarvikepula. Tuolloin jouduttiin muiden materiaalien puutteessa keksimään korvaavia ratkaisuja puusta. Sodanaikainen tutkimustyö hyödytti alan kehitystä myös sotien jälkeen. Professori Eero Sjöström oli aikakauden merkittävä puukemian tutkija ja hän myös kirjoitti merkittävän osan alan suomenkielisestä oppikirjallisuudesta.
Puukemian tutkimus on perinteisesti käsitellyt niin sanottujen puun pääkomponenttien eli selluloosan, hemiselluloosan ja ligniinin kemiallista tutkimusta. Sen ohella on tutkittu niin kutsuttuja sivukomponentteja, kuten mäntyöljyjä ja terpeenejä.
Tutkimus ja koulutus
Puukemian koulutusta Suomessa on pitkään järjestänyt Aalto-yliopiston Teknillisen korkeakoulun puunjalostustekniikan osasto, joka on myös alan merkittävä tutkimusyksikkö. Nykyisin koulutus TKK:ssa tunnetaan puunjalostuksen kemian nimellä. TKK:n ohella puukemian tutkimusta on tehty Jyväskylän yliopistossa, jossa alan tutkimusta on pitkään tehnyt professori Raimo Alén.
Gas (albumi)
Gas on samannimisen minimal techno -artistin debyyttialbumi, joka julkaistiin loppuvuodesta 1996. Albumin kaikki kappaleet ovat nimettömiä, kuten muissakin Gasin studioalbumeissa.
Albumi julkaistiin kokonaisuudessaan vuonna 2008 kokoelma-albumilla Nah und Fern, yhdessä muiden Gasin studioalbumien kanssa.
Carros
Carros on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Var-joen varrella noin 25 kilometriä Nizzasta pohjoiseen.
Kunnalla on kolme keskustaa. Linnan ympärillä oleva historiallinen keskusta Carros Village, maatalouskeskus Carros Les Plans sekä kauppa- ja hallintokeskus Carros Ville. Vanhan keskustan 1100-luvulta peräisin oleva linna Château de Carros sijaitsee 400 metrin korkeudessa olevan kukkulan laella, ja sen ympärille rakennettu keskiaikainen kylä on säilyttänyt perinteisen arkkitehtuurinsa.
Keski-Suomen liitto
Maakunnan liiton lakisääteisiä tehtäviä ovat aluekehittäminen ja alueiden käytön suunnittelu. Liitto vastaa maakuntakaavoituksesta ja johtaa kansallista ja EU:n hankerahastoihin liittyvää kehittämistyötä maakunnassa. Ydintehtäviä ovat maakunnan yhteisen kehittämistahdon muodostaminen, maakunnan strateginen kehittäminen, kuntien ja maakunnan edunvalvonta sekä maakuntauudistuksen koordinoiminen Keski-Suomessa. Pitkän tähtäimen kehitystyötä ohjaa Keski-Suomi 2040 -strategia. Liitto myös hoitaa maakunnan kansainvälisiä suhteita.
Keski-Suomen maakuntajohtajana toimii Pekka Hokkanen. Keski-Suomen liiton toimistossa työskentelee noin 30 henkilöä. Liitto on Keski-Suomen kuntien muodostama kuntayhtymä, jossa ylintä valtaa käyttää maakuntavaltuusto. Maakuntavaltuuston puheenjohtaja on Riitta Mäkinen (Sdp). Käytännön työtä johtaa maakuntahallitus, jossa puheenjohtajana toimii Tahvo Anttila (Kesk.). Maakunnan yhteistyöryhmä MYR  linjaa maakunnan kehittämistä ja EU-tukien jakoa Keski-Suomessa.
San Marinon taistelu
San Marinon taistelu (tunnetaan myös nimellä Monte Puliton taistelu) oli toisessa maailmansodassa liittoutuneiden ja Saksan välinen taistelu San Marinosta. 27. kesäkuuta 1944 Britannian kuninkaallisten ilmavoimien koneet pommittivat San Marinoa tappaen 35 siviiliä uskoessaan saksalaisten joukkojen olevan alueella. Saksalaiset sijoittivat syyskuun alussa joukkoja San Marinon alueelle. Taistelu alkoi 17. syyskuuta 1944 ja päättyi 20. syyskuuta liittoutuneiden miehittäessä maan pääkaupungin. Taistelussa kuoli 323 liittoutuneiden ja 274 Saksan sotilasta. Liittoutuneet miehittivät San Marinon kahden kuukauden ajaksi.
Justin York
Justin Michael York (s. 26. marraskuuta 1982 Los Angeles, Kalifornia) on yhdysvaltalainen kitaristi. Hän on soittanut kiertuejäsenenä kristillistä pop-punkia soittavassa Relient K -yhtyeessä ja rockyhtye Paramoressa. Hän on Paramoren kitaristin, Taylor Yorkin, veli.
Elämä
Ollessaan 5-vuotias York muutti perheineen Nashvilleen, Tennesseehen missä hän varttui musiikillisesti lahjakkaassa kristillisessä perheessä. Hänen isänsä Peter York, taitava kitaristi, opetti Justinille kitaran soittoa.
Ura
Vuonna 2001, ollessaan 19-vuotias, York liittyi kristillistä rockia soittavaan yhtyeeseen Tait, mutta jätti yhtyeen vuonna 2006. Alkuvuodesta 2007 hän tuotti levyn Over Ashes -nimiselle yhtyeelle. Hän on soittanut kitaraa myös Paul Alanille, Sammy Wardille, Steven Curtis Chapmanille, Joy Williamsille ja Rebecca St. Jamesille.
Yorkilla on myös sivuprojekti nimeltään Cecil Adora, johon kuuluvat myös Ryan Clark ja Van Beasley. Kesäkuusta 2008 lähtien projekti on kuitenkin ollut tauolla.
Relient K ja Jury & The Saints toimivat Paramoren lämmittelijöinä yhtyeen Australia/Uusi-Seelanti-kiertueellaan syksyllä 2010, jolloin York soitti kitaraa kiertuejäsenenä Relient K:ssa.
Vuodesta 2011 lähtien York on soittanut kiertuejäsenenä Paramoren kiertueilla yhtyeen jättäneen kitaristin, Josh Farron, tilalla.
Yorkin soittoa kuultiin myös suomalaisen Sannin vuonna 2019 julkaistulla kappaleella ”Rokkenroll-elämää”.
Hedegaard
Hedegaard (oik. Rasmus Hedegård Sørensen, s. 25. heinäkuuta 1988 Randers, Tanska) on tanskalainen DJ.
Luettelo novellikokoelmissa ja antologioissa julkaistuista suomennetuista fantasianovelleista
Tämä on luettelo novellikokoelmissa ja antologioissa julkaistuista suomennetuista fantasianovelleista.
Sf-lehdissä ja -lukemistoissa julkaistut novellit löytyvät artikkelista Luettelo lehdissä ja lukemistoissa julkaistuista suomennetuista science fiction-, fantasia- ja kauhunovelleista.
Halloween (vuoden 2018 elokuva)
Halloween on vuonna 2018 ensi-iltansa saanut yhdysvaltalainen slasher-elokuva, jonka on ohjannut David Gordon Green. Se on Halloween-elokuvasarjan yhdestoista osa, ja suora jatko-osa alkuperäiselle Halloween – naamioiden yölle (1978). Samalla se sivuuttaa edellisten jatko-osien juonijatkumon. Vuoden 1978 elokuvan ohjaaja, käsikirjoittaja ja säveltäjä John Carpenter on tämän elokuvan vastaava tuottaja ja luova konsultti. Elokuva sijoittuu 40 vuotta alkuperäisen elokuvan jälkeen ja seuraa Laurie Strodea, joka valmistautuu kohtaamaan Michael Myersin viimeistä kertaa. Jamie Lee Curtis ja Nick Castle palaavat rooleihinsa Strodena ja Myersina; muissa päärooleissa esiintyvät Judy Greer, Andi Matichak, Will Patton ja Virginia Gardner.
Halloween sai ensi-iltansa Toronton elokuvajuhlilla 8. syyskuuta 2018. Teatteriensi-illan se sai Yhdysvalloissa sekä Suomessa 19. lokakuuta 2018. Elokuva sai kriitikoilta hyvän vastaanoton ja monet pitävät sitä parhaimpana Halloween-jatko-osana. Elokuvan jatko-osa Halloween Kills sai ensi-iltansa 15. lokakuuta 2021.
Ammunnan maailmancup 2008
Ammunnan maailmancup 2008 järjestää Kansainvälinen Ampumaurheiluliitto (ISSF) ja siinä kilpailtiin seitsemässä osakilpailussa ja kahdessa finaalissa. Tavanmukaan Pekingissä olympialaisten ammuntojen kilpailupiakoilla järjestettiin esi-olympialaiset. Muina maailmancupin osakilpailun kilpailupaikkoina toimivat Rio de Janeiro, Kerrville, München, Milano, Suhl ja Belgrad. Maailmancupin finaalit järjestettiin haulikkolajeissa syyskuun lopulla Minskissä ja marraskuun lopussa Bangkokissa kivääri- sekä pistoolilajeissa. Finaaleihin osallistumisoikeuden saavat lajin edellisen vuoden maailmancupin finaalin voittaja, vuoden olympialaisten mitalikolmikko ja kahdeksan maailmancupin osakilpailuissa menestynyttä urheilijaa. Myös järjestäjämaa voi saada edustajiaan mukaan.
Maailmanennätykset
Maailmancupissa syntyneet uudet ja sivuavat maailmanennätykset.
Gustaf Björnram
Gustaf Björnram (27. maaliskuuta 1745 Savo – 28. maaliskuuta 1801 Tukholma ) oli suomalainen mystikko, vapaamuurari ja henkien manaaja. Hän tuli ylioppilaaksi Turun akatemiasta 1768 ja opiskeli siellä oikeustiedettä. Hän muutti Tukholmaan, jossa hän toimi Kaarle-herttuan (myöh. Kaarle XIII) sihteerinä ja suomen kielen kääntäjänä. Hän sai mainetta ennustajana, ihmeidentekijänä ja henkienmanaajana. Häneen turvautuivat muun muassa Kaarle-herttua, Kustaa III ja moni hänen hovimiehistään sekä Gustaf Adolf Reuterholm. Salaisen viisautensa hän kertoi oppineensa Suomessa.
Kaksosena syntyneen Björnramin vanhemmat olivat Kyminkartanon läänin jalkaväkipataljoonassa luutnanttina palvellut Pehr Björnram (k. 1766) ja Anna Margareta Amnorin. Hän pääsi ylioppilaaksi 1768 ja opiskeli sitten jonkin aikaa oikeustiedettä. Björnram oli kersanttina prinssi Fredrik Adolfin rykmentissä, ja hänet ylennettiin myöhemmin luutnantiksi, mutta erosi pian sotapalveluksesta.
Björnram toimi sittemmin Södermanlandin herttuan Kaarlen yksityissihteerinä, suomalaisen rykmentin vt. sotatuomarina Tukholmassa sekä 1780 suomen kielen kääntäjänä ja 1781 kuninkaan tulkkina rannikkolaivastossa. Hän sai protokollasihteerin arvonimen 1781 ja 400 riksin vuotuisen eläkkeen.
St Matthias -saaret
St Matthias -saarilla puhutaan pääasiassa St Matthias -saarten kieliä.
Elwing
Elwing, joka tunnetaan myös nimellä Elwing valkoinen, on kuvitteellinen henkilö J. R. R. Tolkienin kirjoittamassa Silmarillionissa. Tarinassa Elwing oli Diorin ja hänen vaimonsa Nimlothin tytär. Hän oli Elurédin ja Elurínin nuorempi sisar. Hänestä tuli sittemmin Eärendilin vaimo ja Elrondin ja Elrosin äiti.
Elwing, samoin kuin hänen veljensä syntyivät Lanthir Lamathilla ja asui siellä kunnes hänen isänsä meni Doriathiin ja otti hänen perintönsä siellä kuninkaana.
Kun Fëanorin pojat hyökkäsivät Doriathin, kaikki hänen lähiomaisensa kuolivat tai katosivat, mutta he ottivat Elwingin sekä Silmarilin.
Elwing tapasi Eärendilin ja he menivät myöhemmin naimisiin. Elwing synnytti hänelle kaksospojat, Elrondin ja Elrosin. Elrond meni myöhemmin naimisiin Celebrianin kanssa. Celebrian oli Lóthlorienin Celebornin ja Galadrielin tytär. Tämä avioliitto tuotti kolme lasta, Elladanin, Elrohirin sekä heidän ainoan tyttärensä Arwen Undomielin. Hän oli kansansa Iltatähti ja sittemmin kuningas Aragorn II Elessarin vaimo. Nämä lapset olivat siis Elwingin ja Galadrielin lapsenlapset. Elwingin oli pakko luopua lapsistaan, kun Fëanorin jälkeläiset tulivat hakemaan Silmarilia. Mieluummin Elwing hyppäsi mereen kuin antoi Silmarilin. Hän muuttui suureksi, valkoiseksi linnuksi ja lensi pitkään kunnes löysi laivan jossa hänen miehensä Eärendil oli.
Veljmies-patsas
thumb|250px|Veljmies [[Kuopion kauppahallin itäisen sisäänkäynnin edustalla.]]
Veljmies-patsas (myös Velj'mies-patsas) on kuvanveistäjä Heikki Konttisen pronssinen veistos vuodelta 1959. Se sijaitsee Kuopion torilla kauppahallin itäisessä päädyssä suihkualtaan ympäröimänä.
Konttinen voitti teoksellaan vuonna 1957 järjestetyn Kuopion Yksityisyrittäjien kutsukilpailun, jonka pohjalta patsas toteutettiin. Se oli yrittäjien lahja 175-vuotiaalle Kuopion kaupungille.
Konttisen mukaan patsaan innoituksena toimi Aaro Jalkasen 1910-luvulla kirjoittama Kallavesj-laulu ja erityisesti sen säe "Veljmies salloo tuulastelj, tiirustelj, riijustelj".
Veljmies on kauppahallin toisessa päädyssä sijaitsevan Siskotytön tavoin opiskelijoiden lakituksen kohteena vappuna. Veljmiehen lakituksen ja proffan uiton suorittaa Itä-Suomen yliopiston ylioppilaskunta, Siskotytön pesevät ja lakittavat Kuopion kauppaopiskelijat.
Lähteet
62.8918°N, 27.6794°W
Samsung Galaxy Mini
Samsung Galaxy Mini on Samsung Electronicsin valmistama pieni älypuhelin, jossa oli laitteen myyntiin tullessa Android 2.2.1 -käyttöjärjestelmä. Myöhemmin (joulukuussa 2011) myynnissä olleissa laitteissa käyttöjärjestämänä on Android 2.3 -käyttöjärjestelmä. Epävirallisia versioita Android 4.4. -käyttöjärjestelmästä on saatavilla Galaxy Minille. Pienestä koostaan huolimatta siinä on 3,14 tuuman näyttö ja muistikorttipaikka. Galaxy Mini on saatavana valkoisena, limenvihreänä, teräksenharmaana ja oranssina.
Isokevättähti
Isokevättähti (Scilla luciliae) on parsakasvien heimoon kuuluvan kevättähtien suvun monivuotinen sipulikasvi. Se on kotoisin Lounais-Turkin vuoristoista jossa se kukkii aikaisin keväällä.
Sipuli, varret ja lehdet
Isonkevättähden sipuli on pieni, munanmuotoinen ja väriltään violetti. Kukkavanan pituus on 5–15 senttimetriä. Se kasvattaa tyvestä kaksi tasaisen suikeaa 7–20 senttimetriä pitkää lehteä. Lehtilaita on ehyt, sen poikkileikkaus on kourumainen ja kärki joskus kipristynyt.
Kukat ja hedelmä
Hedelmä on 8–10 millimetriä pitkä kota, jossa on kolme lohkoa.
Kasvupaikat ja levinneisyys
Isokevättähti on kotoisin Lounais-Turkin vuoristoista, jossa se kukkii aikaisin keväällä, kun lumet sulavat. Suomessa sitä kasvatetaan pihoissa, puistoissa, puutarhoissa, pensasaitojen vierillä sekä lehtimetsissä koristekasvina. Sitä löytyy myös joskus harvoin karkulaisena.
The Morning Glory Ramblers
The Morning Glory Ramblers on amerikkalaisen laulajan Norman Blaken hänen vaimonsa Nancy Blaken kanssa tekemä studioalbumi. Se julkaistiin 20. huhtikuuta 2004. Albumi oli avioparin ensimmäinen yhteisalbumi kahdeksaan vuoteen.
Siadougou
Siadougou on maalaiskunta Ségoun alueen Sanin piirissä Malissa. Sen keskuskylä Siella sijaitsee Banijoen ja Nigerin välisellä tasangolla 45 kilometriä Sanista luoteeseen. Kunnassa on 17 700 ja kylässä 2 100 asukasta (vuonna 2009).
Kuntaan kuuluu 20 kylää. Asukkaat ovat etupäässä markoja ja bambaroita. Vähemmistöinä on fulbeja, boboja, bozoja ja miniankoja. Vallitseva uskonto on islam. Lisäksi on pieni joukko animisteja.
Liikenneyhteydet ovat heikot varsinkin sadekautena. Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkein viljelykasvi on hirssi. Siellassa ja Djéguénassa pidetään viikoittaiset markkinat. Ansiotöihin hakeudutaan Djennén ja Office du Nigerin riisinviljelyalueille sekä kaupunkeihin.
Kunnassa toimii kolme julkista alakoulua, kuusi kyläkoulua sekä koulutus- ja kehittämiskeskus (CED). N’Djébalassa ja Siellassa on terveyskeskukset. Vesihuollon taso on riittämätön.
Radio Sun Classics
Radio Sun Classics (myös Radio SUN Classics) oli pääkaupunkiseudulla toiminut paikallisradio.
Radio Sun Classics toimi aiemmin nimellä SUN Helsinki. Radio Sun Classics korvasi SUN Helsingin vuonna 2013.
Radio Sun Classics lopetti lähetykset 31. lokakuuta 2016, kun SuomiRock aloitti lähetykset Radio Sun Classicin entisellä taajuudella.
Radio Sun Classicsin omisti Beafina Oy.
Radio Sun Classicsin ohjelmaformaatin loivat Juha Kakkuri ja kanavan toimitusjohtaja Jari Öystilä. Radio saavutti parissa vuodessa yli 70.000 kuuntelijan viikkopeiton ja se oli yksi suosituimpia kanavia kohderyhmässään.
Onkijärvi (Vesunti)
Onkijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueessa suoraan Mouhijärveen laskevaan valuma-alueeseen.
Maantiede
Järven pinta-ala on 4,3 hehtaaria ja sen pituus on 350 metriä ja leveys 200 metriä. Järven luusua sijaitsee järven itärannalla, josta saa alkunsa kilometrin pitkä oja Uuhisuolle, jonka pohjoispäästä laskee oja Mouhijärveen. Järvellä on kaksi tulo-ojaa, jotka ovat suo-ojia. Järven rantaviiva on 1,1 kilometriä pitkä ja ranta on pääosin moreeni- ja kalliopohjaista metsämaastoa, mutta parissa kohdassa on vähän suota. Rannoilla ei ole rakennuksia eikä järvelle johda tietä.
Historiaa
Vuoden 1855−56 Kalmbergin kartastossa järven nimi kirjoitettiin "Änkijärvi".
Kontiomäki
Kontiomäki on toinen Paltamon päätaajamista. Se sijaitsee Kainuussa, Oulujärven itäpäässä, valtatien 5 itäpuolella, 2,5 kilometriä valtateiden 5 ja 22 risteyskohdasta pohjoiseen ja noin 24 kilometriä Kajaanin keskustasta koilliseen. Lähimmät kylät ovat Paltamon Mieslahti ja Sotkamon Paakinmäki sekä Kajaanin Jormua. Asukkaita taajamassa on noin 650.
Kontiomäen taajama on syntynyt alun perin puhtaasti rautatieläiskyläksi. Vielä 1970-luvulla Valtionrautatiet oli käytännössä kylän työväen ainoa työnantaja. Nykyisinkin suuri osa kontiomäkeläisistä on rautatieläisiä.
Liikenne
Kontiomäki ja Kontiomäen rautatieasema ovat valtaväylien risteyskohdassa. Siellä risteävat rataosat Iisalmi–Kontiomäki, Joensuu–Kontiomäki, Oulu–Kontiomäki, Kontiomäki–Vartius ja Kontiomäki–Ämmänsaari, valtatiet 5 ja 22 sekä kantatie 89. Aiemmin myös läheinen Mieslahteen ulottuva Oulujärvi oli merkittävä kulkuväylä.
Aiheesta muualla
64.3375°N, 28.10972°W
Assetto Corsa Competizione
Assetto Corsa Competizione on Kunos Simulazionin kehittämä autosimulaattoripeli, joka on seuraaja Assetto Corsalle. Tammikuussa 2018 kehittäjät ilmoittivat Blancpain GT -sarjan kanssa kehitettävästä simulaatiosta. Kesällä 2018 julkaistavassa Competizione-versiossa on grafiikkamoottorina Unreal Engine 4. Grafiikkamoottorin vaihtaminen mahdollistaa dynaamisen vuorokauden ja säätilan vaihtelun.
Peli on julkaistu early access -versiona Steam-palvelussa 12. syyskuuta 2018 ja se on virallisesti julkaistu 29. toukokuuta 2019.
FIA valitsi pelin FIA Motorsport Games esports-kilpailuun vuodelle 2022.
Luettelo Suomen virallisen albumilistan ykkösistä vuonna 2011
Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2011.
Lähteet
Nummer 1-hits in de Finse Single Top 20 in 2011
Etelä-Carolinan provinssi
Etelä-Carolinan provinssi oli  Ison-Britannian kuniningaskunnan siirtokunta Pohjois-Amerikassa vuodesta 1712 vuoteen 1776, jolloin se ja kaksitoista muuta brittiläistä siirtokuntaa julistautuivat itsenäisiksi, perustaen Yhdysvallat. Etelä-Carolinasta tuli tämän jälkeen osavaltio.
Haamuasema
thumb|Saint-Martin, [[Pariisin metron haamuasema.]] Haamuasema on nimitys, jota käytetään suljetuista, käytöstä poistetuista tai alkujaankin käyttämättömäksi jääneistä julkisen raide­liikenteen asemista, varsinkin metroasemista. Nimitys on peräisin Berliinistä, jossa ”haamu­asemiksi” nimitettiin eräitä Berliinin metron ja S-Bahnin asemia, joilla kylmän sodan ja Berliinin kahtia­jaon aikana vuosina 1961–1990 junat eivät pysähtyneet. Myöhemmin nimitystä on käytetty muuallakin maan­alaisista asemista, joiden ohi matkustaja­junat kulkevat pysähtymättä tai joiden kautta liikennettä ei lainkaan kulje.
Tausta
thumb|Unter Den Lindenillä oleva, 1930-luvulta saakka paikoillaan pysynyt kyltti. Kyltti on myöhemmin peitetty uudella kyltillä, jossa on aseman nykyinen nimi, "Brandenburger Tor". thumb|Kartta Berliinin haamuasemista Elokuussa 1961 Itä-Saksan hallitus rakensi Berliinin muurin ja sulki siten vapaan kulkuyhteyden Itä- ja Länsi-Berliinin välillä. Rajan sulkemisesta seurasi, että myös Berliinin julkisen liikenteen verkko, joka siihen saakka oli ulottunut kaupungin molempiin osiin, jakautui kahtia. Osa metro- ja S-Bahn -linjoista jäi kokonaan jommalle­kummalle puolelle rajaa, mutta toiset linjat jakautuivat kahtia. Tällaisten linjojen junat kummallakin puolen ajoivat siitä lähtien vain viimeiselle asemalle ennen rajaa ja kääntyivät siellä takaisin. Poikkeuksena olivat kuitenkin metro­linjat U6 ja U8 sekä S-Bahnin Nord-Süd-Tunnel -linja, joiden reittien molemmat päät jäivät Länsi-Berliinin puolelle, mutta keski­osuudellaan kulkivat jonkin matkaa myös Itä-Berliinin alueella. Nämä linjat pysyivät avoimina länsi­berliiniläisille, mutta junat eivät pysähtyneet useimmilla Itä-Berliinissä sijainneilla asemilla, joskin ne teknisistä syistä hidastivat vauhtiaan kulkiessaan asemien kautta. Friedrichstraßen asemalla ne kuitenkin pysähtyivät. Länsi­berliiniläiset, jotka näillä linjoilla matkustaessaan näkivät vaunujen ikkunasta heikosti valaistut, tiukasti vartioidut asemat, alkoivat ymmärrettävästi nimittää niitä ”haamu­asemiksi”. Nimitys ei koskaan ollut virallinen, vaan Länsi-Berliinin senaikaisissa metro­kartoissa ne oli varustettu merkinnällä: "Bahnhöfe, auf denen die Züge nicht halten" ("asemat, joilla junat eivät pysähdy"). Itä­berliiniläisiin metro­karttoihin Länsi-Berliinin linjoja ja niiden asemia ei merkitty lainkaan. Ainoastaan Friedrichstraßen raja-aseman seinä­karttoihin merkittiin Länsi-Berliinin linjatkin, mutta ei haamu­asemia. Itä­berliiniläisissä kartoissa kaupungin kaksi osaa olivat "Berlin, Hauptstadt der DDR" ("Berliini, DDR:n pääkaupunki) ja "Westberlin." Tilanne aiheutti luonnollisesti paljon ongelmia. Nämä linjat olivat oleellinen osa Länsi-Berliinin liikenneverkkoa, mutta koska ne osittain olivat Itä-Berliinin alueella, länsi­berliiniläisen huolto­henkilö­kunnan oli vaikea päästä suorittamaan tarvittavia raiteiden ja tunnelien kunnossa­pito­töitä.
Suljetuille asemille pystettiin piikkilanka-aidat, jotta luvattomat rajan­ylittäjät eivät voisi paeta metro­tunnelien kautta. Sähkön­johtimena toiminut kolmas kisko oli sekin samalla tehokas ja hengen­vaarallinenkin este. Jos joku onnistui läpäisemään yhden tai kaksi estettä, hälytin alkoi soida. Asemien sisään­käynneistä oli poistettu kyltit ja opasteet, laitureille johtavat käytävät muurattu umpeen ja portaikot suljettu betoni­esteillä. Ikkunoiden taakse oli rakennettu poliisi­asemat, joista käsin koko aluetta voitiin valvoa.
Tunnelien seinässä leveä valkoinen viiva osoitti rajan tarkan sijainnin. Myöhemmin joillekin asemille rakennettiin liuku­ovet, jotka sulkeutuivat yöksi, kun vartijat eivät olleet työssä. Toisilla asemilla vartiointi oli ympäri­vuoro­kautinen. Vartijoita oli asemalla aina kaksi kerrallaan, ja pidettiin tarkoin huoli siitä, etteivät henkilöt, jotka tunsivat toisensa henkilö­kohtaisesti, saaneet olla samalla asemalla vartiossa samaan aikaan. Lisäksi ylemmät upseerit saattoivat milloin hyvänsä yllättäen tehdä tarkastuksia. Muutamia asemia vartioivat rajavartijat.
Eri asemat
Bornholmer Straßen S-Bahn-asema oli ainoa haamu­asema, joka ei ollut tunnelissa. Se sijaitsi lähellä Berliinin muuria Bornholmer Straßen rajan­ylitys­paikan luona. Länsi­berliiniläiset junat kulkivat sen kautta pysähtymättä. Itäberliiniläiset S-Bahn-junat kulkivat saman aseman kautta eri raiteita pitkin. Itä- ja länsi­berliiniläisten ratojen välinen yhdys­raide oli suljettu korkealla aidalla.
Toinen merkillisyys oli Wollankstraßen asema. Sekin oli länsiberliiniläisen S-Bahnin asema, joka sijaitsi Itä-Berliinin alueella, mutta aivan rajan läheisyydessä. Se oli kuitenkin käytössä ja avoinna länsiberliiniläisille, sillä yksi aseman sisään­käynneistä avautui läheiselle Länsi-Berliinin puolella sijainneelle kadulle. Siellä asemalle johtanut sisään­käynti oli tarkalleen raja­linjalla, ja paikalla oli varoitus­merkki, jossa matkustajille huomautettiin asiasta. Aseman muut sisään­käynnit, jotka avautuivat läheisille Itä-Berliinin kaduille, oli suljettu.
Uudelleen avaaminen
thumb|Jannowitzbrücken metroasema avattiin 11. marraskuuta 1989 ensimmäisenä haamuasemista rajan avaamisen jälkeen. Ensimmäisenä haamuasemista otettiin uudelleen käyttöön Jannowitzbrücken asema linjalla U8. Se avattiin jo 11. marraskuuta 1989, vain kaksi päivää rajan avautumisen jälkeen. Se toimi Friedrich­straßen aseman tavoin rajan­ylitys­paikkana, jossa aluksi oli tulli- ja raja­vartio­asema, mutta jonka kautta jokseenkin vapaasti pääsi kulkemaan Itä-Berliinistä Länsi-Berliiniin tai päin­vastoin. Koska vanhat, ennen vuotta 1961 asetetut linjan pääte­asemiin viittaavat opaste­kyltit olivat osittain hajonneet, minkä lisäksi ne olivat vanhentuneet, kun linjaa oli sillä välin molemmista päistä jatkettu, niiden päälle liimattiin väli­aikaisesti käsin kirjoitetut opasteet. Rosenthaler Platzin asema samalla linjalla avattiin 18. joulukuuta 1989, ja siellä toimi samanlainen rajan­ylitys­paikka.
Kolmantena avattiin 18. huhtikuuta 1990 Bernauer Straßen metroasema, sekin linjalla U8. Koska sen pohjoinen sisäänkäynti oli aivan rajalinjalla, sieltä avattiin kulkuyhteys Länsi-Berliinin puolelle ilman raja­tarkastusta. Eteläinen, Itä-Berliinin puoleinen sisäänkäynti avattiin vasta 1. heinäkuuta 1990.
Seuraavina vuosina Berliinin kaupunki ja Saksan hallitus ryhtyivät laajoihin toimiin Berliinin S-Bahn- ja metro­verkkojen yhdistämiseksi. Metro­järjestelmä saatiin palautetuksi ennen muuria vallinneeseen tilaan vuonna 1995, kun linjan U1 pääte­asemana toiminut Warschauer Straßen asema avattiin jälleen. S-Bahn-verkon osalta työt saatiin päätökseen vuonna 2002, kun rengas­linja otettiin jälleen käyttöön, joskin muurin jäljiltä jotkin rata­osuudet ovat edelleen poissa käytöstä. Päätöstä niiden palauttamisesta käyttöön ei ole tehty.
Luettelo Berliinin haamuasemista
Luettelossa ovat vain ne Itä-Berliinin alla sijainneet asemat, joiden kautta Länsi-Berliinin junat kulkivat pysähtymättä. Muurin kummallakin puolella oli myös asemia, jotka olivat suljettuina, koska niiden kautta kulkenut rataosuus ei ollut käytössä.
Niille asemille, jotka avattiin ennen heinäkuuta 1990, asetettiin väliaikaiset rajavartioasemat. Myöhemmin avatuille asemille sellaisia ei asetettu, koska Saksojen välisen rahaunionin tullessa voimaan poistettiin niiden väliltä myös kaikki rajatarkastukset.
Pirttijärvi (Vesunti)
Pirttijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueessa suoraan Mouhijärveen laskevaan valuma-alueeseen.
Maantiede
Järven pinta-ala on 2,0 hehtaaria ja sen pituus on 350 metriä ja leveys 70 metriä. Järven luusua sijaitsee järven pohjoisrannalla, josta saa alkunsa pari sataa metriä pitkä laskuoja Sammalusjärveen. Järven rantaviiva on 0,79 kilometriä pitkä ja ranta on metsäsuota. Rannoilla ei ole rakennuksia eikä sinne johda tietä.
Haamuasema
Saksojen yhdistymisen jälkeen haamuasemiksi muuttuneet asemat
Berliinin alueella ja sen läheisyydessä oli myös joukko raideliikenteen asemia, jotka, päin vastoin kuin edellä mainitut, olivat kahtia­jaon aikana vilkkaassa käytössä, mutta jotka jälleen­yhdistymisen jälkeen nopeasti menettivät merkityksensä ja suuren osan matkustajistaan ja joista jotkut on täysin poistettu käytöstä niin, että niitä voidaan nyt pitää haamu­asemina. Huomattavimpia sellaisia ovat:
Haamuasemia muualla
Pariisin metron haamuasemia ovat:
Tukholman metrossa Kymlingen asema on jäänyt haamu­asemaksi.
Tervavene
pienoiskuva|Tervavene Merikoskessa [[Oulussa 1800- ja 1900-lukujen vaihteessa.]]
Tervavene eli paltamo on pitkä ja kapea puurakenteinen vene, jolla kuljetettiin tervatynnyreitä tuotantoalueilta vesistöjä pitkin myyntipaikalle, yleensä lähimpään tapulikaupunkiin. Tervaveneen nimitys paltamo on saanut nimensä Paltamon pitäjästä, jonka asukkaat aloittivat ensimmäisinä kihlakunnasta tervanpolton ja tervan kuljettamisen Ouluun.
Törmähiekkasammal
Törmähiekkasammal (Pogonatum urnigerum) on lehtisammallaji karhunsammalten heimossa (Polytrichaceae). Sen levinneisyysaluetta on Maan pohjoispuoliskon lauhkea vyöhyke, havumetsävyöhyke ja arktiset alueet.
Tervavene
Tervan jokikuljetus
pienoiskuva|200px|[[Joseph Alanen|Joseph Alasen maalaus tervaveneestä vuodelta 1915]]
Tervavene kehittyi varsinkin Kainuussa poltetun tervan tuomiseksi Oulujoen vesireittiä myöten Oulussa olevaan Tervahoviin. Vene oli kapea ja pitkä, jotta se selviäisi helpommin koskisesta reitistä, johon kuuluivat latvavesinä Hyrynsalmen ja Sotkamon reitit, Oulujärvi reitin keskusjärvenä sekä Oulujoki sen laskujokena. Pohjoisemman Hyrynsalmen reitin alkupään Kiantajärven korkeus merenpinnasta oli 200,47 metriä, eteläisemmän Sotkamon reitin Lentuan 167,88 metriä, Oulujärven 122,77 metriä ja joen viimeisen kosken eli Merikosken niskan korkeus Oulussa enää 7,3 metriä. Jokiosuuksilla oli kymmeniä koskia pitkinäkin jaksoina. Tervaveneet olivat tuttu näky Kainuun maisemakuvassa vielä 1900-luvun alussa, jolloin osa tervankuljetuksesta siirtyi Iisalmen–Kajaanin rautatien valmistuttua kiskoille.
Törmähiekkasammal
Suomen alueella törmähiekkasammalta esiintyy melko yleisenä koko maassa. Lajin uhanalaisuusluokka on elinvoimainen (LC).